Document ID: 32007D0274

32007D0274
L 115/29
SLUŽBENI LIST EUROPSKE UNIJE
23.04.2007.
ODLUKA VIJEĆA 2007/274/PUP
od 23. travnja 2007.
o sklapanju Sporazuma između Europske unije i Vlade Sjedinjenih Američkih Država o sigurnosti klasificiranih podataka
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegove članke 24. i 38.,
uzimajući u obzir preporuku Predsjedništva,
budući da:
(1)
Vijeće je na svojem sastanku dana 27. i 28. studenoga 2003. odlučilo ovlastiti Predsjedništvo kojem pomaže glavni tajnik/visoki predstavnik, za otvaranje pregovora u skladu s člancima 24. i 38. Ugovora o Europskoj uniji s određenim trećim državama kako bi Europska unija sklopila sa svakom od njih sporazum o sigurnosnim postupcima za razmjenu klasificiranih podataka.
(2)
Na temelju ovlasti za otvaranje pregovora, Predsjedništvo, kojem pomaže glavni tajnik/visoki predstavnik, ispregovaralo je sporazum s Vladom Sjedinjenih Američkih Država o sigurnosti klasificiranih podataka.
(3)
Sporazum bi trebalo odobriti,
ODLUČILO JE:
Članak 1.
Sporazum između Europske unije i Vlade Sjedinjenih Američkih Država o sigurnosti klasificiranih podataka odobrava se u ime Europske unije.
Tekst Sporazuma prilaže se ovoj Odluci.
Članak 2.
Predsjednik Vijeća ovlašćuje se odrediti osobu opunomoćenu potpisati Sporazum kako bi on obvezivao Europsku uniju.
Članak 3.
Ova Odluka stupa na snagu na dan donošenja.
Članak 4.
Ova se Odluka objavljuje u Službenom listu Europske unije.
Sastavljeno u Luxembourgu 23. travnja 2007.

Labels: 12
18
15
5